
ROMÂNIA
JUDEŢUL TIMIŞ
MUNICIPIUL TIMIŞOARA
DIRECŢIA CLĂDIRI,TERENURI ŞI DOTĂRI DIVERSE I EST
BIROUL CLĂDIRI TERENURI I EST
NR. CT2021-001731/10.06.2021

Bd. C.D. Loga nr. 1, Timişoara, tel : +40256- 40424




.                                         RAPORT DE SPECIALITATE
privind radierea, la înscrieri, a poziţiei nr.4983 din Anexa 1, parte integrantă a HCLMT nr. 220/29.05.2012 şi trecerea imobilului-teren înscris în CF 426824, top 426824, situat în str. Ştefan cel Mare, nr. 46, din proprietatea Statului Român, în proprietatea Municipiului Timişoara-domeniul privat 


      Imobilul-teren identificat prin CF nr. 426824 (CF vechi:201673/A), top 50674, este în proprietatea Statului Romăn confom Decret 44/03.02.1986 prin care se decretează: “ strada Visarion Belinski – str. Şt. O. Iosif – strada Ştefan cel Mare, se expropriază, se trec în proprietatea statului şi se dau în administrarea directă a Comitetului executiv al Consiliului popular al municipiului Timişoara, judeţul Timiş, terenurile în suprafaţă de 42.436 mp, construcţiile în suprafaţă de 28.338,66 mp şi împrejmuirile în lungime de 1.328, 83 m”

     Prin HCL nr. 459/18.12.2007 s-a hotărât unificarea  parcelelor de teren  nr. top 7244/1 în suprafaţă de 915 mp, top 7249/1 în suprafaţă de 277 mp, top 7248/1 în suprafaţă de 752 mp, top 7247 în suprafaţă de 768 mp şi top7246/1 în suprafaţă de 199 mp, înscrise în CF nr. 21201 Timişoara, în proprietatea Statului Romăn cu drept de folosinţă, pe durata existenţei construcţiilor , în favoarea Parohiei Ortodoxe Române Timişoara II, rezultând parcela cu nr. topo 7244/1-7249/1-7248/1-7247-7246/1, în suprafaţă de 2911 mp, în vederea întabulării construcţiei Biserica Parohială Ortodoxă Română Timişoara II, din strada Ştefan cel Mare- str. Gloriei nr. 1-3.

     Prin HCL nr. 220/29.05.2012 se aprobă completarea înventarului bunurilor cuprinse în Anexa 1, care alcătuiesc domeniul public al municipiului Timişoara şi se înscrie provizoriu dreptul de proprietate asupra terenului a Municipiului Timişoara-domeniul public, în CF nr. 426824, top 426824. În momentul de faţă, terenul în cauză nu este atestat prin HG în proprietatea Municipiului Timişoara, dreptul de proprietate putând fi soluţionat doar după atestare.

    În conformitate cu dispoziţiile Legii 18/91 fond funciar, art.36, alin.1, care dispune “terenurile aflate în proprietatea statului, situate în intravilanul localităţilor şi care sunt în administrarea primăriilor, la data prezentei legi, trec în proprietatea comunelor, oraşelor sau a municipiilor, urmând regimul juridic al terenurilor prevăzute la art. 26.”
   Terenul înscris în CF nr. 426824 este în intravilanul Municipiului Timişoara, în proprietatea Statului Român şi administrarea Municipiului Timişoara, conform Decret nr.44 din 03.02.1986.

   Potrivit celor menţionate anterior, propunem spre analiza Comisiilor din cadrul Consiliului Local al Municipiului Timişoara proiectul privind aprobarea trecerii imobilului-teren înscris în CF 426824, top 426824, din proprietatea Statului Român, în proprietatea Municipiului Timişoara-domeniul privat, precum şi radierea, la înscrieri, a poziţiei nr.4983 din Anexa 1, parte integrantă a HCLMT nr. 220/29.05.2012.

    Conform adresei Serviciului Juridic cu nr.CT2021- 1731/29.06.2021 asupra terenului nu figurează litigii pe rolul instanţelor de judecată.

     Conform adresei Compartimentului Administare Fond Funciar nr. CT2021-001731/29.06.2021 rezultă că parcela cu nr top 7244 (7244/1), din parcela cu nr. top 7244/1, 7246/1, 7247, 7248/1, 7249/1, actual parcela cu nr. cadastral 426824, inscrisă în CF 426824 (CF vechi: 50674), a fost solicitată în baza Legii 169/1997, prin cererea cu nr. DO198-4698/03.04.1998, respinsă, întrucât dosarul a fost incomplect.
  
    În evidenţa informatizată a Biroului Clădiri Terenuri I Est nu figurează depuse cereri de revendicare asupra terenului cu nr. top. 426824 (top vechi:50674; Sarmeş: 7244/1, 7246/1, 7247, 7248/1, 7249/1), conform Legii 10/2001, art.21, alin.2,3, şi nici cereri depuse în baza O.U.G. nr. 94/2000 republicată, modificată şi completată cu O.U.G.nr. 209/2005 privind retrocedarea unor imobile care au aparţinut cultelor religioase din România.

   Având în vedere situaţia de fapt şi prevederile legale expuse în prezentul raport, apreciem că proiectul menţionat mai sus, privind radierea, la înscrieri, a poziţiei nr.4983 din Anexa 1, parte integrantă a HCLMT nr. 220/29.05.2012 şi trecerea imobilului-teren înscris în CF 426824, top 426824 din proprietatea Statului Român, în proprietatea Municipiului Timişoara-domeniul privat, îndeplinește condițiile pentru a fi supus dezbaterii și aprobării în plenul Consiliului Local.


   DIRECTOR,                                                                                              ŞEF BIROU,

